google/wiki40b huggingface dataset:
Elisabeth Abeggová

Život

Bola kvakerka a promovaná pedagogička (s akademickým titulom Dr. phil.), ktorá vyučovala dejepis na Luisenoberlyceum v mestskej časti Berlín-Stred (Berlin-Mitte). V roku 1935 musela z tejto školy odísť pre nepriateľský postoj k nacionálne-socialistickému režimu. Potom bola za trest preradená na Rückertovo gymnázium v mestskej časti Schöneberg. V roku 1941 bola po udaní poslaná do penzie.
V roku 1942 začala s pomocou príbuzných, hlavne svojej sestry Julie Abeggovej, ďalej tiež priateľov, kvakerských stúpencov a bývalých žiakov skrývať Židov pred prenasledovaním a deportáciami. Vytvorila rozsiahlu podzemnú organizáciu pokrývajúcu Berlín a jeho okolie, Východné Prusko a Alsasko, v ktorom ukrývala Židov a zásobovala ich. Mnoho Židov, hlavne detí, našlo dočasné útočisko v jej vlastnom dome, na chod svojej organizácie obetovala všetky svoje úspory i rodinné cennosti.
Po skončení druhej svetovej vojny pracovala opäť v školstve. V roku 1967 ju izraelská organizácia Jad Vašem prehlásila za spravodlivú medzi národmi. V Berlíne ju pripomína pamätná tabuľa v ulici Tempelhofer Damm na dome č. 56. V berlínskej štvrti Berlín-Stred je po nej pomenovaná jedna ulica (Elisabeth-Abegg-Strasse).
Rouvroy-sur-Serre

Poloha

Rouvroy-sur-Serre má rozlohu 3,9 km². Najvyšší bod je položený 233 m n. m. a najnižší bod 143 m n. m.

Obyvateľstvo

Rouvroy-sur-Serre má 45 obyvateľov (2009).
Graf vývoja obyvateľstva:
Zdroje: INSEE
Ján Pardavý

Klubový hokej

S hokejom začínal v Dukle Trenčín, debut v česko-slovenskej lige zaznamenal v sezóne 1990/91. Počas niekoľkoročného pôsobenia v klube patril k najproduktívnejším útočníkom. V ročníku 1996/97 dosiahol v 53 zápasoch 42 gólov a 44 asistencií.
Od sezóny 1999/00 pôsobil v zahraničných kluboch – Vsetíne, Djurgaardene, Znojme, MoDo Hockey. Ročník 2006/07 začal v Dukle Trenčín, v novembri ho angažoval ruský klub Lokomotiv Jaroslavľ. Hoci podpísal zmluvu do konca sezóny, odohral za mužstvo len štyri zápasy a vrátil sa do Trenčína, kde sa opätovne zaradil medzi opory v útoku. Jeho klub dosiahol finále play-off, v ktorom podľahol Slovanu Bratislava. S vedením sa dohodol na predĺžení kontraktu o ďalší rok.  Pred sezónou 2008/09 prestúpil do klubu HC Banská Bystrica. Od sezóny 2010/11 do sezóny 2012/13 hral opäť za Duklu Trenčín. Od sezóny 2013/14 hrá vo francúzskej lige za Štrasburg.
Sezóna 2016/17 bola pre Jána Pardavého prvou v pozícii hlavného trénera. Stal sa trénerom klubu MHK Dubnica nad Váhom v 2. hokejovej lige SR. S klubom vyhral 2. ligu seniorov postúpil do Budiš 1. hokejovej ligy SR. Počas sezóny viedol aj mužstvo Západu vo výbere hviezd 2. hokejovej ligy, kde jeho mužstvo vyhralo nad výberom Východu.
CONFIG.SYS

CONFIG.SYS je hlavný konfiguračný súbor pre operačné systémy DOS a OS/2. Ide o špeciálny textový súbor obsahujúci konfiguračné inštrukcie, ktoré sa vykonávajú počas zavádzania systému do operačnej pamäte osobného počítača. V systéme DOS ho výrazne dopĺňa druhý konfiguračný súbor – AUTOEXEC.BAT.

Príklad súboru zo systému PC-DOS

DEVICE=C:\DOS\HIMEM.SYS
DEVICE=c:\dos\emm386.exe noems ram 
DEVICE=c:\dos\ramboost.exe load
BUFFERS=30,0
FILES=100
LASTDRIVE=R
FCBS=4,0
dos=high
DEVICE =C:\CDROM\MTMCDAE.SYS /D:MSCD001 /P:300 /A:0 /M:30 /T:5 /I:10 /X
SHELL=C:\DOS\COMMAND.COM C:\DOS\  /p

Príklad súboru zo systému OS/2 Warp 3.0

IFS=D:\OS2\HPFS.IFS /CACHE:1536 /CRECL:32 /AUTOCHECK:DE
RUN=D:\OS2\CACHE.EXE /MAXAGE:7500 /DISKIDLE:20000 /BUFFERIDLE:20000
PROTSHELL=D:\OS2\PMSHELL.EXE
SET USER_INI=D:\OS2\OS2.INI
SET SYSTEM_INI=D:\OS2\OS2SYS.INI
SET OS2_SHELL=D:\OS2\CMD.EXE
SET AUTOSTART=PROGRAMS,TASKLIST,FOLDERS,LAUNCHPAD
SET RUNWORKPLACE=D:\OS2\PMSHELL.EXE
SET COMSPEC=D:\OS2\CMD.EXE
SET PROMPT=$i[$p]
SET HELP=D:\OS2\HELP;D:\OS2\HELP\TUTORIAL;D:\MMOS2\HELP;D:\IBMWORKS;
SET GLOSSARY=D:\OS2\HELP\GLOSS;
SET IPF_KEYS=SBCS
PRIORITY_DISK_IO=YES
FILES=40
BASEDEV=IBMKBD.SYS
DEVICE=D:\OS2\BOOT\TESTCFG.SYS
DEVICE=D:\OS2\BOOT\DOS.SYS
DEVICE=D:\OS2\BOOT\PMDD.SYS
BUFFERS=30
IOPL=YES
DISKCACHE=512,LW,32,AC:C
MAXWAIT=2
MEMMAN=SWAP,PROTECT
SWAPPATH=D:\OS2\SYSTEM 4096 16384
BREAK=OFF
THREADS=256
PRINTMONBUFSIZE=2048,0,0
COUNTRY=421,D:\OS2\SYSTEM\COUNTRY.SYS
SET KEYS=ONSET BOOKSHELF=D:\OS2\BOOK;D:\MMOS2
BASEDEV=PRINT01.SYS
BASEDEV=IBM1FLPY.ADD
REM BASEDEV=IBM2FLPY.ADD
BASEDEV=IBM1S506.ADD /A:0 /U:0 /SMS
BASEDEV=XDFLOPPY.FLT
BASEDEV=OS2DASD.DMD
SET EPMPATH=D:\OS2\APPS;
PROTECTONLY=NO
SHELL=D:\OS2\MDOS\COMMAND.COM D:\OS2\MDOS
FCBS=8,4
RMSIZE=640
DEVICE=D:\OS2\MDOS\VEMM.SYS
DOS=LOW,UMB
DEVICE=D:\OS2\MDOS\VXMS.SYS /UMB
DEVICE=D:\OS2\MDOS\VDPMI.SYS
DEVICE=D:\OS2\MDOS\VDPX.SYS
DEVICE=D:\OS2\MDOS\VWIN.SYS
DEVICE=D:\OS2\MDOS\VW32S.SYS
DEVICE=D:\OS2\BOOT\OS2CDROM.DMD /Q
IFS=D:\OS2\BOOT\CDFS.IFS /C:3 /Q
DEVICE=D:\OS2\MDOS\VCDROM.SYS
BASEDEV=MITFX001.ADD
DEVICE=D:\OS2\MDOS\VMOUSE.SYS
DEVICE=D:\OS2\BOOT\POINTDD.SYS
DEVICE=D:\OS2\BOOT\PCLOGIC.SYS SERIAL=COM1
DEVICE=D:\OS2\BOOT\MOUSE.SYS TYPE=PCLOGIC$
DEVICE=D:\OS2\BOOT\COM.SYS
DEVICE=D:\OS2\MDOS\VCOM.SYS
CODEPAGE=852,850
DEVINFO=KBD,CZ,D:\OS2\KEYBOARD.DCP
DEVINFO=SCR,BGA,D:\OS2\BOOT\VIOTBL.DCP
DEVICE=D:\OS2\ATI0.SYS
DEVICE=D:\OS2\ATIM64.SYS
DEVICE=D:\OS2\MDOS\VAD64.SYS
SET MMBASE=D:\MMOS2;
REM SET DSPPATH=D:\MMOS2\DSP;
REM SET NCDEBUG=4000
Vallery

Poloha

Obec má rozlohu 12,43 km². Najvyšší bod je položený 164 m n. m. a najnižší bod 109 m n. m.

Obyvateľstvo

Počet obyvateľov obce je 530 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
New York Islanders

História

Islanders vstúpili do NHL v roku 1972 ako súčasť rozšírenia NHL, ich štadiónom sa stal vtedy moderne vybudovaný Nassau Veterans Memorial Coliseum. Najúspešnejšia éra klubu nastala na prelome 70. a 80. rokov, keď získal klub štyrikrát po sebe Stanley Cup. Dôležitou súčasťou tímu bol aj útočník Mike Bossy a brankár Billy Smith.

Sezóna 2006-07

V sezóne 2006-07 sa klubu podarilo na poslednú chvílu prebojovať do play-off. Bolo to aj vďaka posilám, z Edmontonu prišiel Ryan Smyth a z Washingtonu slovenský útočník Richard Zedník. V prvom kole play-off sa stretli proti víťazovi základnej časti, klubu Buffalo Sabres. Islanders prehrali 1-4 na zápasy.

Sezóna 2012-13

V skrátenej sezóne 2012-13 sa tímu podarilo po dlhšom čase dostať do play-off. V tejto sezóne do tímu prišiel aj slovenský obranca Ľubomír Višňovský, ktorý sa podieľal na postupe Islanders. V prvom kole narazili na víťaza východnej konferencie Pittsburghu proti ktorému prehrali 4-2 na zápasy.
Cébazat

Poloha

Obec má rozlohu 10,02 km². Najvyšší bod je položený 518 m n. m. a najnižší bod 320 m n. m.

Obyvateľstvo

Počet obyvateľov obce je 7 710 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bunková diferenciácia

Typy buniek cicavcov

Telo cicavca tvoria tri základné kategórie buniek: zárodočné bunky (germinálne), telové (somatické) bunky a kmeňové bunky. Každá z približne 10¹⁴ buniek v dospelom človeku má vlastnú kópiu alebo kópie genómu, s výnimkou istých typov buniek (napr. u človeka červené krvinky, ktorým pri úplnej diferenciácii chýba bunkové jadro). 
Prevažná väčšina buniek je diploidná, má dve kópie každého chromozómu. Takéto bunky, nazývané somatické, vytvárajú väčšinu ľudského tela, ako napr. kožu či svaly. Bunky sa diferencujú, aby sa tak špecializovali na vykonávanie určitej funkcie.
Zárodočné bunky sú bunky, z ktorých vznikajú gaméty - vajíčka a spermie, - ktoré zabezpečujú kontinuitu života.
Na druhej strane kmeňové bunky majú schopnosť deliť sa neurčitý počet krát a umožniť vznik špecializovaných buniek. Najlepšie sa dajú opísať v kontexte ontogenézy, teda vývinu človeka.
Ontogenéza začína vtedy, keď spermia (mužská pohlavná bunka) oplodní vajíčko (ženskú pohlavnú bunku) a vytvoria jednu bunku, ktorá ma potenciál vytvoriť celé telo. V prvých hodinách po oplodnení sa táto bunka delí na identické dcérske bunky. U človeka, približne 4 dni po oplodnení a po niekoľkých cykloch bunkového delenia, sa tieto bunky začínajú špecializovať, formujúc dutú sféru buniek nazývanú blastocysta. Blastocysta má  vonkajšiu vrstvu buniek, vo vnútri sa utvorí zhluk buniek, ktorý sa nazýva vnútrobunková hmota. Bunky tejto hmoty neskôr vytvárajú jednotlivé tkanivá ľudského tela. Hoci tieto bunky môžu prakticky vytvoriť každý typ bunky nájdený v ľudskom tele, nemôžu vytvoriť organizmus. Týmto bunkám hovoríme pluripotentné. Pluripotentné kmeňové bunky prechádzajú ďalšou špecializáciou v multipotentné progenitorové bunky, z ktorých vznikajú funkčné bunky.

Dediferenciácia

Dediferenciácia je bunkový proces viditeľný pri vývojovo starších živočíchoch, ako napr. obojživelníkoch, kedy sa čiastočne alebo úplne diferencované bunky navracajú do skoršieho ontogenetického štádia, zvyčajne ako súčasť regeneračného procesu. Dediferenciácia sa takisto vyskytuje u rastlín. Bunky v bunkových kultúrach môžu stratiť svoje pôvodné vlastnosti, alebo zmeniť tvar. 
Niektorí vedci veria, že dediferenciácia je chyba v normálnej ontogenéze, ktorá má za následok vznik rakoviny, kým iní veria, že je to prirodzená súčasť imunitnej odpovede a že človek túto súčasť postupom evolúcie nejako stratil.
Citroën C-Zero

Opis

Na rozdiel od predchádzajúcich elektromobilov je C-Zero navrhnutý od základu ako elektromobil. Automobil je konštrukčne zhodný s automobilmi Peugeot iOn a Mitsubishi i-MiEV. Líši sa detailmi, ako napríklad tuhosťou pruženia, úrovňou výbavy (Mitsubishi ponúka 7" LCD multimediálny systém, Citroen len Bluetooth rádio), softvérovými rozdielmi a samozrejme maskou a logom automobilky.
C-Zero ponúka možnosť nabíjania v domácich podmienkach, pričom dĺžka nabíjania závisí od pripojenia, pri sieti 240 V to je 16 A - 6 hodín, 13 A - 7 hodín alebo 10 A - 9 hodín. Okrem toho je možné nabíjať aj rýchlonabíjačkou v sieti 380 V, nabíjanie trvá približne 30 minút na dosiahnutie 80% kapacity batérie. Batéria je typu Li-Ion. Priemerná spotreba je 13.5 kWh/100 kilometrov. Oficiálna maximálna rýchlosť je stanovená na 129 km/h. Automobil dosahuje priemerný dojazd 130 až 150 kilometrov, ktorý závisí od štýlu jazdy a podmienok.
Model bol propagovaný výpravou Electric odysee, elektromobilom okolo sveta.

Predchodcovia

Prvým elektromobilom od Citroënu bol dodávkový automobil TUB Electro v roku 1941. V roku 1987 predstavil úžitkové verzie C15 a C25. Prvým sériovým osobným automobilom bol v roku 1993 AX Electric s vylepšenou technológiou vodou chladených batérií. Túto koncepciu prevzali aj modely Saxo Electric a 106 Electric.
Ideoplastické umenie

Ideoplastické umenie je tvorba vyjadrujúca idey, predstavy a city umelcovho vnútra, abstraktné umenie na rozdiel od umenia figuratívneho či fyzioplastického umenia, ktoré zobrazuje realitu vonkajšieho sveta.
Sandaucourt

Poloha

Obec má rozlohu 10,78 km². Najvyšší bod je položený 383 m n. m. a najnižší bod 320 m n. m.

Obyvateľstvo

Počet obyvateľov obce je 206 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alsting

Poloha

Obec má rozlohu 5,73 km². Najvyšší bod je položený 362 m n. m. a najnižší bod 197 m n. m.

Obyvateľstvo

Počet obyvateľov obce je 2 672 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marcilly-en-Bassigny

Poloha

Obec má rozlohu 19,56 km². Najvyšší bod je položený 368 m n. m. a najnižší bod 254 m n. m.

Obyvateľstvo

Počet obyvateľov obce je 226 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Superleague Formula

Financovanie

Zúčastnené futbalové kluby neplatia za účasť v Superleague Formula vôbec nič. Naopak, dostanú podiel z celkových ziskov, čo môže byť aj niekoľko miliónov eur ročne.

Národnosti

Pretekársky tím i piloti by mali byť z rovnakej krajiny, ako futbalový klub, no je pravda, že nie všetky štáty majú potrebné pretekárske tímy a pilotov. Na druhej strane, ani nie všetci hráči AC Milána sú Taliani, takže existujú výnimky.

Piloti

Piloti tejto série sú prevažne mladí a talentovaní jazdci – nové tváre na scéne a možní budúci šampióni.

Kategória

Superleague Formula je z hľadiska sily monopostov niekde medzi Formulou 1 a GP2, ale jej cieľom nie je súperiť s ostatnými motoristickými kategóriami.

Životné prostredie

Aspekt životného prostredia je v tejto sérii mimoriadne dôležitý, preteká sa totiž s biopalivom, ktoré neškodí životnému prostrediu.

Okruhy

Preteká sa prevažne v Európe na tratiach s bohatou históriou.

Monoposty

Všetky kluby majú k dispozícii úplne rovnaké autá postavené spoločnosťou Élan Motorsport Technologies, ktoré dizajnovala americká firma Menard Competition Technologies. Lepší bude ten, kto bude mať šikovnejší tím, vhodnejšiu stratégiu, kvalitnejšieho pilota či viac šťastia. Formulové monoposty sú osadené 12-valcovými motormi s objemom 4,2 litra. Maximálne otáčky motora sú obmedzené na 12 000, pričom výkon by mal mierne prekonať 750 konských síl.

Formát pretekov

Voľné testy a kvalifikácia sa konajú v sobotu a v nedeľu sú na programe dva 45 minutové preteky. Do druhých sa štartuje v opačnom poradí, ako skončili tie prvé. Víťaz kvalifikácie pochopiteľne vyštartuje do prvých pretekov z pole position. Víťaz pretekov dostane 50 bodov, za posledné miesto je udeľovaný jediný bod. Medzi prvými miestami je však väčší bodový rozdiel ako medzi poslednými. Cieľom tohto opatrenia je povzbudiť pilotov k tomu, aby aj v prvých pretekoch bojovali o vyššie priečky. Do druhých totiž vyštartujú z nevýhodného miesta. Odmeňovaní sú aj piloti, ktorí dosiahnu najrýchlejšie kolo, získajú pole position v prvých pretekoch, alebo predbehnú v druhých pretekoch najviac monopostov.
HK 96 Dynamax Nitra

HK 96 Dynamax Nitra je slovenský hokejový klub z Nitry. Hráva tretiu najvyššiu hokejovú súťaž.

História

Klub vznikol v roku 1996. 2. hokejovú ligu hrá od roku 2000. Svoj najväčší úspech dosiahol v roku 2010, kedy sa mu podarilo zvíťaziť v 2. hokejovej lige. Tento úspech klub zopakoval v sezóne 2015/16. Do 1. hokejovej ligy sa ani v jednom prípade aj napriek víťazstvu neprihlásil. V sezóne 2017/18 nastúpil za klub aj bývalý reprezentant a hráč NHL Jozef Stümpel.
Saint-Hilaire-le-Château

Poloha

Obec má rozlohu 19,59 km². Najvyšší bod je položený 590 m n. m. a najnižší bod 443 m n. m.

Obyvateľstvo

Počet obyvateľov obce je 265 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Filain (Aisne)

Poloha

Obec má rozlohu 4,78 km². Najvyšší bod je položený 198 m n. m. a najnižší bod 64 m n. m.

Obyvateľstvo

Počet obyvateľov obce je 139 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sentous

Poloha

Obec má rozlohu 7,3 km². Najvyšší bod je položený 422 m n. m. a najnižší bod 267 m n. m.

Obyvateľstvo

Počet obyvateľov obce je 73 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zámok Fougères-sur-Bièvre

Zámok Fougères-sur-Bièvre stojí v strede rovnomennej francúzskej obce Fougères-sur-Bièvre na brehu Bièvre v departemente Loir-et-Cher.
Bol vybudovaný na konci 15. storočia ako opevnené sídlo rodiny de Refuge, ktorá tým dokumentovala svoj vzostup medzi francúzsku šľachtu. Stavba je jedným z posledných príkladov vojenskej architektúry vo Francúzsku.
EUREKA

EUREKA (ang. European Research Coordination Agency) je európska organizácia pre rozvoj a vývoj, je to sieť pre obchod a cezhraničný výskum. Bola založená Parížskou deklaráciou z roku 1985. V súčasnosti má 38 členov.
Kleofán

Kleiofán je priehľadná, bezfarebná až biela varieta sfaleritu pôvodne opísaná z New Jersey z USA. Za varietu kleiofán sú nesprávne označované aj priesvitné sfalerity najmä žltej, oranžovej a zelenej farby. Chemicky je to sulfid zinočnatý ZnS.

Vo svete

Je známy z USA, najmä z lokalít v Arizone a New Jersey. Z Kirgizska z oblasti jazera Issyk-kuľ. V Rusku z východnej Sibíri a polostrova Kola.

Na Slovensku

Na Slovensku sa veľmi vzácne vyskytuje len v Banskej Štiavnici.
Karol Adamiš

Životopis

Narodil sa v rodine učiteľa Pavla Adamiša a jeho manželky Veroniky, rodenej Vrchovskej. Vzdelanie získaval v Modre, Bratislave a vo Viedni. Pôsobil ako evanjelický farár v Bukovci a od roku 1840 v Horných Zeleniciach. V rokoch 1832 – 1835 bol členom bratislavskej Spoločnosti česko-slovanskej, počas pobytu v Bukovci dostal od Ľudovíta Štúra pochvalu za prácu medzi ľuďmi a bohatú slovanskú knižnicu.

Tvorba

Vo svojej tvorbe sa zameriaval najmä na písanie náboženskej literatúry, no bol tiež publicistom, ktorý vystupoval proti Jozefovi Miloslavovi Hurbanovi a sympatizoval s maďarským revolučným hnutím, čím sa definitívne rozišiel so Štúrovcami.
Guy Laliberté

Podnikateľ a filantrop

Guy Laliberté pochádza zo stredostavovskej frankokanadskej rodiny. Inšpirovaný zážitkom z Ringling Brothers and Barnum & Bailey Circus z detstva začal už v ranom veku vystupovať ako pouličný umelec, naučil sa chôdzi na chodúľach, hltanie ohňa, hru na akordeón a nejakú dobu sa tým živil. V roku 1984 založil vlastný cirkus – Cirque du Soleil. Postupne vybudoval zo svojej spoločnosti jeden z najväčších podnikov v danom obore, pôsobiaci v niekoľkých krajinách a s cca štyrmi tisíckami zamestnancov, ocenený na 2 miliardy dolárov.
V októbri 2007 založil nadáciu "Jedna kvapka" (angl. One Drop), ktorej cieľom je rozšíriť vo verejnosti povedomie o problémoch súvisiacich s vyčerpávaním vodných zdrojov a pomoc obyvateľstvu oblastí postihnutých nedostatkom vody. Na chod nadácie prispel sumou 100 miliónov dolárov.

Kozmonaut

Od roku 2004 rokoval o eventuálnom kozmickom lete so spoločnosťou Space Adventures (tá hľadá zákazníkov pre komerčné lety na Sojuzoch). Začiatkom apríla 2009 zrušila kazašská vláda len mesiac predtým podpísanú zmluvu o lete Kazacha na Medzinárodnú vesmírnu stanicu (ISS) začiatkom októbra 2009. Laliberté využil príležitosť a zaujal uvoľnené miesto. Oficiálne bol jeho let oznámený 4. júna 2009. To už prechádzal výcvikom v Stredisku prípravy kozmonautov.
Do vesmíru odštartoval 30. septembra 2009 na palube Sojuzu TMA-16 spoločne s členmi Expedície 21 Maximom Surajevom a Jeffrey Williamsom. Program (nazvaný "Poetická sociálna misia") svojho kozmického letu orientoval na popularizáciu problémov s vodou, v duchu činnosti svojej nadácie. Na Zem sa vrátil 11. októbra 2009 v Sojuze TMA-14 s Gennadijom Padalkom a Michaelom Barrattom.
Sivry-Courtry

Poloha

Obec má rozlohu 22,47 km². Najvyšší bod je položený 104 m n. m. a najnižší bod 73 m n. m.

Obyvateľstvo

Počet obyvateľov obce je 975 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Cyr-sur-le-Rhône

Poloha

Obec má rozlohu 6,02 km². Najvyšší bod je položený 528 m n. m. a najnižší bod 152 m n. m.

Obyvateľstvo

Počet obyvateľov obce je 1 196 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boulevard Davout

Boulevard Davout je bulvár v 20. obvode v Paríži. Je súčasťou tzv. Maršalských bulvárov. Bulvár nesie meno Louisa Nicolasa Davouta (1770 – 1823), maršala Francúzska.

Dejiny

V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.
Koncom februára 2009 boli začaté prípravné práce na predĺžení električkovej linky T3, ktorá povedie stredom bulváru. Linka bude uvedená do prevádzky v roku 2012.
Štandardný tanec

Štandardný tanec je druh súťažného spoločenského tanca.

Dejiny

V období medzi rokmi 1920 a 1930 vyvinula skupina britských profesionálnych tanečníkov štyri tance: anglický valčík, foxtrot, quickstep a tango. Ukázalo sa, že tieto tance najviac vyhovovali vtedajšiemu publiku a najlepšie sa hodili do tanečných sál k populárnej hudbe tých čias.
Názov anglický valčík vznikol preto, aby tento tanec výrazne odlíšili od francúzskeho (otáčavého) valčíka i od rýchlejšieho viedenského valčíka. Namiesto súvislých splývajúcich otáčok Angličania zaviedli do tanca uhlopriečne, diagonálne kroky, ktoré vytvorili základné figúry tohto tanca.
Foxtrot a quickstep boli súčasťami scénického tanca vytvoreného Harrym Foxom.
Tango vzniklo z francúzskej verzie, v tom čase veľmi populárnej. Spolu s viedenským valčíkom, nemeckou verziou, sa dostal do tejto skupiny neskôr.
Tieto tance sa stali známymi ako štandardné tance.
Coussergues

Poloha

Obec má rozlohu 10,89 km². Najvyšší bod je položený 738 m n. m. a najnižší bod 582 m n. m.

Obyvateľstvo

Počet obyvateľov obce je 240 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Romain-en-Gal

Poloha

Obec má rozlohu 13,39 km². Najvyšší bod je položený 528 m n. m. a najnižší bod 140 m n. m.

Obyvateľstvo

Počet obyvateľov obce je 1 681 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Méricourt-en-Vimeu

Poloha

Obec má rozlohu 3,31 km². Najvyšší bod je položený 125 m n. m. a najnižší bod 53 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kodón

Použitie kodónov

Zastúpenie synonymných kodónov v génoch rôznych organizmoch nie je rovnomerné. Prokaryoty a eukaryoty sa líšia frekvenciou výskytu určitých kodónov a táto frekvencia priamo súvisí s množstvom príslušnej aminoacyl tRNA prítomnej v cytoplazme, čím ovplyvňuje rýchlosť translácie. Najzastúpenejšie kodóny sa preto vyskytujú v génoch s vysokým stupňom expresie, kým minoritné, alebo nezvyčajné kodóny sú najviac zastúpené v génoch s nízkou hladinou expresie. Toto rozdielne použitie kodónov (v angličtine "codon usage") spôsobuje problémy pri produkcii rekombinantných proteínov. Rekombinantné gény pochádzajúce z eukaryotov alebo archeí však obsahujú vo veľkom množstve kodóny, ktoré sú pre pôvodné organizmy často zastúpené, ale pre baktérie sú minoritné. Ako limitujúci faktor v bakteriálnej expresii niektorých cicavčích génov v E. coli sa ukázala byť minoritná arginínová tRNA, pretože kodóny AGA a AGG nie sú v E. coli príliš často  používané. Tieto rozdiely v používaní kodónov medzi druhmi ovplyvňujú kvantitu, ale aj kvalitu proteínov produkovaných hostiteľmi. Keď nie je včas k dispozícií aminoacyl tRNA s vhodným antikodónom, ribozóm sa pravdepodobne zastaví. Niektorí autori zistili, že inhibícia translácie je silnejšia, keď sú minoritné kodóny umiestnené blízko 5’ konca danej mRNA, ďalší uviedli, že tandem AGG tripletov spôsobil podstatnú inhibíciu génovej expresie  nezávisle od jej umiestnenia v mRNA.
Tento problém má potenciálne dve riešenia: zmena kodónov v expresnom vektore, aby zodpovedala kodónom najčastejšie používaným E. coli, alebo expresia príslušných tRNA génov súčasne s rekombinantným génom. Na koexpresiu tRNA pre vzácne kodóny bol vyvinutý expresný kmeň Rosetta. Existujú ale aj výnimky, napríklad expresia vírusového génu ICP4, ktorá zostávala neúčinnou aj po použití oboch vyššie uvedených postupov, alebo naopak bola zistená dostatočne účinná expresia aj tých génov, ktoré obsahovali minoritné kodóny pre E. coli. Hoci tieto výsledky mohli byť skreslené ďalšími premennými, do dnešného dňa nebolo možné sformulovať všeobecné a jednoznačné pravidlá na zastúpenie kodónov pre účinnú expresiu každého génu v E. coli.
Montfort (Maine-et-Loire)

Poloha

Obec má rozlohu 4,41 km². Najvyšší bod je položený 97 m n. m. a najnižší bod 55 m n. m.

Obyvateľstvo

Počet obyvateľov obce je 111 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beauvoir (Oise)

Poloha

Obec má rozlohu 10,27 km². Najvyšší bod je položený 165 m n. m. a najnižší bod 97 m n. m.

Obyvateľstvo

Počet obyvateľov obce je 286 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bussy-le-Repos (Marne)

Poloha

Obec má rozlohu 22,64 km². Najvyšší bod je položený 237 m n. m. a najnižší bod 134 m n. m.

Obyvateľstvo

Počet obyvateľov obce je 135 (2011).
Nasledujúci graf zobrazuje vývoj počtu obyvateľov v obci.
Zdroje: INSEE